เป็น ปจด.ปวดท้องมากทุกเดือน ต้องกินยาตลอดและมีลิ่มเลือดออกมาด้วยบางครั้ง ปวดช่วง 3 วันแรกของการเป็น ปจด. (เป็น 5-7 วัน) ประจำเดือนมาตรงรอบ 28 วันทุกเดือน นับวันไข่ตกและปล่อยมีน้องมาปีกว่าแล้วยังไม่มี อายุ 25 ปี อยากทราบว่ามีปัญหาจะเกี่ยวกับมีบุตรยากไหมคะ
สวัสดีค่ะ การปวดประจำเดือนนั้นอาจจะเป็นอาการที่เกิดปกติหรือเป็นอาการที่บ่งบอกถึงความผิดปกติของมดลูกหรือรังไข่ได้เช่นกันโดยการปวดประจำเดือนปกติ ควรจะปวดแค่ 1-2 วันแรก แล้วหายไป กินยาแก้ปวด ยาแก้อักเสบที่ไม่ใช่สเตียรอยด์แล้วก็มักจะบรรเทา ไม่ถึงขั้นทำให้ขาดงานหรือขาดเรียน และไม่ได้ปวดมากขึ้นเรื่อยๆในแต่ละรอบเดือนหากการปวดประจำเดือนเป็นมากขึ้นเรื่อยๆ ปวดจนไม่สามารถไปทำงานได้ อันนี้ผิดปกติค่ะ อาจจะมีสาเหตุมาได้จากการมีเยื่อบุโพรงมดลูกเจริญขึ้นผิดที่มีเนื้องอกมดลูก มีถุงน้ำที่รังไข่ โดยเฉพาะช็อกโกแลตซีสต์ ซึ่งเกิดมาจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำขึ้นมา หรือเกิดจากการมีมดลูกอักเสบ หรืออุ้งเชิงกรานอักเสบ เป็นต้นหากปวดมากผิดปกติ และมากขึ้นเรื่อยๆ ควรไปพบสูตินรีแพทย์เพื่อตรวจเพิ่มเติม ซึ่งหลายๆสาเหตุดังกล่าวมา อาจเป็นสาเหตุทำให้มีบุตรยาได้ด้วยเช่นกันค่ะ จึงควรไปตรวจหาสาเหตุที่แน่ชัด เบื้องต้นไม่ซื้อยาปรับฮอร์โมนใดๆมาใช้เอง กินยาแก้ปวดได้ทุก 4-6 ชั่วโมง ประคบอุ่นที่หน้าท้อง พักผ่อนให้เพียงพอ